APROBACIÓN DEFINITIVA ORZAMENTO 2018
ADMINISTRACIÓN LOCAL — Municipal — Fornelos de Montes (Ordenanzas e Regulamentos, 02/03/2018)

Quedando definitivamente aprobado polo Pleno deste Concello o Orzamento para o exercicio económico de 2018, por acordo adoptado en sesión celebrada o día dezanove de xaneiro de dous mil dezaoito, en cumprimento do que dispón o artigo 169.3 do texto refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo faise público que dito Orzamento ascende, tanto en Gastos coma en Ingresos, á contía de UN MILLÓN CATROCENTOS NOVENTA MIL EUROS, correspondendo a cada capítulo as cantidades que a continuación se expresan, segundo o seguinte detalle: Na referida sesión, tamén se acordou aprobar o cadro de persoal e a relación de postos de traballo desta Corporación que, de acordo co que preceptúa o art.127 do Real Decreto Lexislativo 781/1986, de 18 de abril, reprodúcense a continuación: Cumprindo o sinalado no artigo 75.5 da Lei reguladora das bases do réxime local publícase integramente o acordo sobre asignacións a membros da corporación contido na base 14ª das de execución do orzamento de 2018: “De conformidade co establecido no artigo 42.4 da Lei 14/2000, de 29 de decembro, que da nova redacción ó artigo 75.4 da LRBRL, Os membros da corporación local percibirán indemnizacións polos gastos efectivos ocasionados no exercicio do seu cargo segundo as normas de aplicación xeral nas Administracións públicas. A norma aplicable ós funcionarios é o RD.462/2002, de 24 de maio. Para estes efectos, os membros da corporación consideraranse incluídos no Grupo I (Altos cargos). Nas axudas de custo, no caso de que a saída se produza antes das catorce trinta horas e o regreso con posterioridade as vinte e unha trinta horas do mesmo día, se percibirá o 100% dos gastos de manutención. Os membros da Corporación que non teñan dedicación exclusiva percibiran, por asistencia ás sesións de pleno e xunta de goberno local as seguintes cantidades: Por asistencia a pleno: 100 euros por sesión. Por asistencia a xunta de goberno local: 400 euros por sesión. Os tenentes de alcalde, deixarán de percibir asignacións por asistencia a sesións no caso de que o global anual por asistencia a plenos e comisións de goberno alcance as seguintes cantidades: 1º Tenente de Alcalde 6.000,00 euros 2º Tenente de Alcalde 4.800,00 euros 3º Tenente de Alcalde 4.800,00 euros Por asistencia a cada sesión do Consello Escolar, e demais entidades que conten con representación oficial do Concello de Fornelos de Montes, cando celebren sesión dentro do municipio, o concelleiro delegado percibirá unha indemnización de 50,00 euros. Cada concelleiro percibirá, por asistencia efectiva a cada sesión da Comisión Especial de Contas a cantidade de 50,00 euros. O concelleiro tesoureiro- delegado de montes veciñais e a concelleira delegada de Benestar Social e Muller percibirán unha indemnización de 200,00 euros mensuais como compensación polos desprazamentos dentro do municipio que deben realizar por motivos do cargo.” O que se fai público para xeral coñecemento e efectos. Fornelos de Montes 22 de febreiro de 2018 O ALCALDE Emiliano Lage Rodríguez